Charles Keck

Charles Keck, nado en Nova York o 9 de setembro de 1875 e finado en Carmel, estado de Nova York, o 23 de abril 1951, foi un escultor, medallista e deseñador de moedas estadounidense.

 Traxectoria 

Charles Keck naceu en 1875 en Nova York,Smith, P. (2012). no barrio de Greenwich Village, en Manhattan, o quinto dos sete fillos de Elizabeth Kammerer (1839-1914) e do tamén escultor e deseñador Heinrich Keck (1838-1919),"Charles Keck". Findagrave.com"Biographical/Historical Information". En Radio City Music Hall collection of the designs of James Stewart Morcom and John William Keck. The New York Public Library (Archives.nypl.org). un matrimonio de emigrantes alemáns.Dearinger, D. B. (ed.) (2004). Páxina 329.   

Keck levou a cabo a súa formación artística en Nova York, en institucións como a Academia Nacional de Deseño (1893-1894), a Liga de Estudantes de Arte (1894-1901), e o Instituto Pratt, e graduouse na Escola Superior de Música e Arte.

En 1890 ingresou no estudio de Philip Martiny, con quen traballou na produción dunha gran escultura para a Exposición Colombiana de 1893, xunto con Adolph A. Weinman.Dimmick, L.; Hassler, D. J. (1999). Logo traballou como asistente no estudio do escultor Augustus Saint-Gaudens, entre 1893 e 1898, axudándolle a realizar, entre outras obras, o seu monumento a James Garfield (1895) para o parque Fairmont de Filadelfia. E en 1898 pasou a traballar, durante dous anos, co escultor John Massey Rhind.

Keck acadou en 1900 a bolsa de estudos Rinehart da Academia de Belas Artes de Pensilvania, o que lle permitiu viaxar a Roma, onde estudou de 1901 a 1905."All Fellows". American Academy in Rome (Aarome.org). Durante ese período tamén pasou tempadas de estudo en Florencia, en París e en diversos lugares de Grecia. 

De regreso a Nova York en 1905, ocupou ata a súa morte o antigo estudio de Saint-Gaudens en West 36th Street.

Keck foi membro da Architectural League de Nova York,Price, C. M. (1912). "Architecture and the Allied Arts: The 27th Annual Exhibition of the Architectural League of New York". En Arts & Decoration. Vol. 2. Nº 5. Páxina 184. que lle concedeu a súa medalla de honra en 1926. Tamén foi nomeado membro da Academia Nacional de Deseño en 1921, e académico de número en 1928, e foi membro da Sociedade Nacional de Escultura, que presidiu entre 1931 e 1934.Agopoff, A. (1966)."Charles Keck: Biographical information". Olympedia.org

 Vida persoal 
Charles Keck era masón de 32º grao. Casou o 3 de xuño de 1923 con Dorothy Anne Collyer (1900-1982), con quen tivo tres fillos, un deles John William Keck (1929-2001).

Keck finou como consecuencia dun problema cardíaco o 23 de abril de 1975, aos 75 anos, en Carmel, Nova York, onde estaba a pasar a fin de semana, e foi soterrado no cemiterio rural de Fishkill, no condado de Dutchess, estado de Nova York."Charles Keck dies". En The New York Times. 24 de abril de 1951.

 Obra 

 Escultura e gravado 
miniatura|esquerda|America (1910). Pittsburghg.
Entre as primeiras esculturas creadas por Charles Keck están as tituladas Genius of Islam ("O xenio do Islam"), de 1908, e America, de 1910, que forma parte do Soldiers and Sailors Memorial Hall, en Pittsburgh, Pensilvania.Gay, V.; Evert, M. (1983). Discovering Pittsburgh's Sculpture. University of Pittsburgh Press. Páxinas 202-203. ISBN 978-0-8229-3467-7"America by Charles Keck". Fatherpitt.comDearinger, D. B. (ed.) (2004). Páxinas 329-330. 

En 1913 deseñou unha placa conmemorativa feita co metal recuperado do buque USS Maine logo de ser recuperado do fondo do porto da Habana o ano anterior. Fundíronse máis dun milleiro destas placas, que están repartidas de xeito irregular polos Estados Unidos, en museos e en coleccións privadas, e mesmo en monumentos como  USS Maine National Monument de Nova York. Ese mesmo ano, modelou unha estatua de corpo enteiro de George Washington, encargada como agasallo á cidade de Buenos Aires polos estadounidenses que residían alí. En 1922 inaugurouse en Tuskegee, Alabama,Daugherty, E. (2010). "Negotiating the Veil: Tuskegee’s Booker T. Washington Monument". En The University of Chicago Press Journals. Vol. 24. Nº 3. a súa estatua de Booker T. Washington. 
miniatura|170x170px|Selo da Commonwealth de Virxinia, creado por Keck en 1931.
En 1931, Keck completou o Gran Selo da Commonwealth de Virxinia, cuxo anverso segue a ser utilizando e mesmo aparece na bandeira do estado."Great Seal of the Commonwealth of Virginia". 6hourday.org. 13 de outubro de 2004.

Keck continuou traballando nas décadas de 1930 e 1940. Entre as súas obras máis salientables desta época están o bronce a tamaño natural do crego Francis P. Duffy, que se erixiu en Times Square en 1937.Couzzo, S. (2016). "Can an iconic statue survive Times Square’s turf battle?". En New York Post. 6 de setembro.  As súas estatuas do político Charles B. Aycock e do gobernador Huey P. Long áchanse na Sala de Estatuas do Capitolio dos Estados Unidos. 

Charles Keck foi un escultor de grande recoñecemento que mantivo unha frutífera relación co arquitecto Henry Hornbostel. Decorou varias das súas obras, como o Pennsylvania Hall da Universidade de Pittsburgh, o Education Building de Albany, e o edificio municipal de Oakland, California.

A súa obra escultórica tamén formou parte do certame de escultura dos Xogos Olímpicos de Verán de 1932.

 Numismática e medallística 

Charles Keck tamén acadou sona grazas ao deseño e o gravado de tres moedas estadounidenses de carácter conmemorativo: dólar de ouro da Exposición Panamá-Pacífico (1915), medio dólar do sesquicentenario de Vermont (1917) e medio dólar do Sesquicentenario de Lynchburg, Virxinia (1936)."Charles Keck". Numista.com

Igualmente, foi o creador de varias medallas, entre elas as medalla oficial do sesquicentenario de Vermont, en 1927,"Charles Keck. Vermont Sesquicentennial Medal". risdmuseum.org e a do Sesquicentenario do Estado no mesmo ano.

 Decorados escénicos 
Keck comezou a traballar tamén como pintor de decorados no teatro de verán na década de 1950, ata acabar por se converter nun respectado deseñador de decorados na industria teatral neoiorquina. Durante dúas décadas foi o deseñador principal no Radio City Music Hall situado no Reckefeller Center, e en 1973 foi nomeado como director artístico."John William Keck - Designs. ca. 1973-1984". En Radio City Music Hall collection of the designs of James Stewart Morcom and John William Keck. The New York Public Library (Archives.nypl.org). Dimitiu deste cargo na primavera de 1980, cando pasou a deseñar decorados para a Metropolitan Opera House. Tamén traballou neste sector na compañía Nolan Scenery Studios.

 Notas 

 Véxase tamén 

 Bibliografía 

 Agopoff, A. (1966). "Charles Keck, 1875-1951, Twelfth President, National Sculpture Society, 1931-34". En National Sculpture Review. 15. Páxinas 26-28.
 Byne, A. (1912). "The Salient Characteristic of the Work of Charles Keck". En Architectural Record. 32. Agosto. Páxinas 120-128.
 Dearinger, D. B. (ed.) (2004). "Charles Kerck". En Paintings and Sculpture in the Collection of the National Academy of Design: 1826-1925. Hudson Hills Press. Páxinas 329-330. ISBN 978-1-55595-029-3
 Dimmick, L.; Hassler, D. J. (1999). "Charles Keck (1875-1951)". En American Sculpture in the Metropolitan Museum of Art: A catalogue of works by artists born between 1865 and 1885. Metropolitan Museum of Art. Páxina 586. ISBN 978-0-87099-923-9
 Smith, P. (2012). "Keck, Charles". En American Numismatic Biographies''. Páxina 240.

 Ligazóns externas 
 Charles Keck papers, circa 1905-circa 1954 (Smithsonian Institution)

Categoría:Nados en Nova York
Categoría:Nados en 1875
Categoría:Finados en 1951
Categoría:Deseñadores de moeda dos Estados Unidos de América
Categoría:Escultores dos Estados Unidos de América
Categoría:Alumnos da Art Students League of New York
Categoría:Alumnos da National Academy of Design
Categoría:Estadounidenses de ascendencia alemá
Categoría:Personalidades do gravado